Šaukėnų Vlado Pūtvio-Putvinskio gimnazija

Kelmės rajono Šaukėnų Vlado Pūtvio-Putvinskio gimnazija – dieninė, savarankiško mokymosi bendrojo lavinimo mokykla Šaukėnuose (Kelmės raj.), Mokyklos g. 1, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190094160. Steigėjas Kelmės rajono savivaldybės taryba.

Filialas: Šaukėnų Vlado Pūtvio-Putvinskio gimnazijos muzikos skyrius.

 Istorija 
1803 m. veikė parapinė mokykla, 1810 m. vizitatorius A. Špirkovičius pažymejo, kad Šaukėnų mokykloje mokoma lenkų kalba. 1867 m. įkurta valdinė parapinė mokykla. Buvo 17 mokinių. Mokslo trukmė 3 metai. Po spaudos draudimo panaikinimo pradėjus dirbti mokytojams lietuviams, mokinių skaičius didėjo. 1912–1914 m. veikė du klasių komplektai, mergaitės buvo mokomos atskirai. Vienas mokytojas mokė 30-40 mokinių.

1919 m. spalio 10 d. Šaukėnų mokykloje veikė 4 skyriai, mokyklą lankė 11 mokinių. Nuo 1920 m. mokykloje veikė suaugusiųjų kursai. 1935 m. atidarytas 5 skyrius, 1936 m. – 6 skyrius. 1938 m. pradėtas statyti tipinis mokyklos pastatas (dabartinė mokykla), kuris baigtas įrengti po karo. 1944–1949 m. pradinė mokykla reorganizuota į progimnaziją, mokėsi apie 200 mokinių. Pirmoji laida – 4 mokiniai, antroji – 18 mokinių. 1949–1953 m. progimnazija reorganizuojama į septynmetę mokyklą, mokėsi virš 200 mokinių. Privalomas septynmetis mokymas didino mokinių skaičių, 1950 m. buvo 301 mokinys. 1953–1957 m. pakeistas mokyklos statusas, ji tapo Šaukėnų vidurine mokykla. Pirmoji 37 abiturientų laida išleista 1957 m. 1958/1959 m. mokėsi 449 mokiniai. 1974–1977 m. mokėsi didžiausias mokyklos istorijoje mokinių skaičius – 563 mokiniai, veikė 22 klasių komplektai. Vėliau kaimas pradėjo senti, mažėjo ir mokinių skaičius. 1977 m. buvo 521 mokiniai. Po 10 metų liko 318 mokinių, dar po penkerių – 204 mokiniai. Pats mažiausias skaičius – 195 mokiniai buvo 1991 m. 1996/1997 m. mokėsi 215 mokinių, 2001/2002 m. – 360 mokinių. 2002/2003 – 377, 2003/2004 m. – 382, 2004/2005 m. – 356, 2005/2006 m. – 339, 2006/2007 m. m. – 332 mokiniai.

2002 m. sausio 27 d. sudegė senojo korpuso stogas, trečio aukšto perdengimai, vandeniu buvo užlietas visas pastatas. Mokyklos administracija, savivaldos organizacijos kreipėsi į buvusius moksleivius, šaukėniškius, visus geros valios žmones, prašydama padėti atstatyti stichijos nuniokiotą mokyklą. Į šį kreipimąsi atsiliepė, pinigais, kitomis materialinėmis vertybėmis, paslaugomis prisidėjo 20 darbo ar mokslo kolektyvų, organizacijų, 132 piliečiai. Mokyklos atstatymo darbai prasidėjo 2002 m. liepos 15 d., o gruodžio 23 d. statybininkai perdavė atstatytą mokyklą jos šeimininkams. Įmones, įstaigas, kolektyvus, atstačiusius mokyklą, žmones, aukojusius mokyklos atstatymui dailės ir technologijų vyr. mokytoja D. Rimkevičienė įamžino freskoje mokyklos vestibiulyje.

2007 m. mokyklai suteiktas Lietuvos šaulių sąjungos įkūrėjo Vlado Pūtvio-Putvinskio (1873–1929) vardas. 2010–2011 m. renovuotas mokyklos sporto aikštynas.

 Direktoriai 
 1944 m. Bernotas
 1945 m. Jonas Stonys
 1946 m. Povilas Každailis
 1949 m. Jonas Juškevičius-Kalėda
 1953 m. Česlovas Jasaitis
 1957 m. Jonas Strazdas
 1960 m. Jonas Ruškus
 1963 m. Jurijus Šteinas
 1968 m. Viktoras Laurynas
 1968 m. Antanas Račas
 1976 m. Stanislovas Jokūbauskas
 nuo 1991 m. Algimantas Armalis
 nuo 2016 m. Rima Andrulienė

 Žymūs mokiniai 
 Janina Barauskaitė (g. 1937), pedagogė. kalbininkė
 Vytautas Juškus (g. 1944), politinis ir visuomenės veikėjas
 Henrikas Gudavičius (g. 1943), kraštotyrininkas, gamtosaugininkas, rašytojas
 Albertas Rosinas (g. 1938), baigė sidabro medaliu, kalbininkas, profesorius
 Jurgis Staševičius (g. 1958), agronomas, Kelmės rajono meras
 Vanda Venckutė-Augienė (g. 1928), Šiaulių dramos teatro aktorė
 Irena Vaišytė (g. 1926), aktorė, pedagogė

 Nuorodos 
 Mokyklos svetainė

Kategorija:Lietuvos gimnazijos
Kategorija:Kelmės rajono savivaldybės mokyklos
Kategorija:Šaukėnai